./data/phi0474/phi013/phi0474.phi013.perseus-lat2.xml
M. Tullius Cicero
illa praedicam							quae sunt consulis  ego magnum in re publica versari furorem							et nova quaedam misceri et concitari mala iam pridem videbam, sed hanc							tantam, tam exitiosam haberi coniurationem a civibus numquam putavi 								nunc quicquid est, quocumque vestrae mentes inclinant							atque sententiae, statuendum vobis ante noctem est  quantum							facinus ad vos delatum sit videtis  huic si paucos putatis							adfinis esse, vehementer erratis  Latius opinione disseminatum est hoc							malum; manavit non solum per Italiam verum etiam transcendit Alpis et							obscure serpens multas iam provincias occupavit  id opprimi							sustentando et prolatando nullo pacto potest; quacumque ratione placet							celeriter vobis vindicandum est